CELEX: 62006TJ0387
Language: ro
Date: 2008-10-10
Title: Hotărârea Tribunalului de Primă Instanță (camera a șasea) din data de 10 octombrie 2008. # Inter-Ikea Systems BV împotriva Oficiului pentru Armonizare în cadrul Pieței Interne (mărci de comerț, desene și modele industriale) (OAPI). # Marcă comunitară - Cerere de înregistrare a unei mărci comunitare figurative reprezentând o paletă - Motiv absolut de refuz- Articolul 7 alineatul (1) litera (b) din Regulamentul (CE) nr. 40/94. # Cauze conexate T-387/06 până la T-390/06.

Hotărârea Tribunalului (Camera a șasea) din 10 octombrie 2008 – Inter-Ikea/OAPI (Reprezentarea unei palete)
      (Cauzele conexate T‑387/06-T‑390/06)
      „Marcă comunitară – Cerere de înregistrare a unei mărci comunitare figurative reprezentând o paletă – Motiv absolut de refuz– Articolul 7 alineatul (1) litera (b) din Regulamentul (CE) nr. 40/94”
      Marcă comunitară – Definiția și dobândirea mărcii comunitare – Motive absolute de refuz – Mărci lipsite de caracter distinctiv [Regulamentul nr. 40/94 al Consiliului, art. 7 alin. (1) lit. ( b)] (a se vedea punctele
         31 și 34-45)
      
      Obiectul 
      
         
               Acțiuni introduse împotriva a patru decizii ale Camerei întâi de recurs a Oficiului pentru Armonizare în cadrul Pieței Interne
                  (mărci, desene și modele industriale) din 26 septembrie 2006 (cauzele R 353/2006‑1, R 354/2006‑1, R 355/2006‑1 și R 356/2006‑1)
                  privind patru cereri de înregistrare a unor mărci figurative constând în reprezentări grafice ale unei palete
               
            Date privind cauza
      
               Solicitantul mărcii comunitare: 
            
            
               Inter-Ikea Systems BV
            
         
               Mărcile comunitare vizate:
            
            
               Mărci figurative reprezentând o paletă, pentru produse și servicii din clasele 6, 7, 16, 20, 35, 39 și 42 – cererile nr. 4073763,
                  nr. 4073731, nr. 4073748 și nr. 4073722
               
            
         
               Decizia examinatorului:
            
            
               Respinge cererile de înregistrare
            
         
               Decizia camerei de recurs:
            
            
               Respinge recursurile
            
         
      Dispozitivul 
      
         
                  1)
               
               
                  
               
               
                  	Anulează deciziile Camerei întâi de recurs a Oficiului pentru Armonizare în cadrul Pieței Interne (mărci, desene și modele
                     industriale) (OAPI) din 26 septembrie 2006 (cauzele R 353/2006‑1, R 354/2006‑1, R 355/2006‑1 și R 356/2006‑1) în măsura în
                     care refuză înregistrarea mărcilor solicitate în ceea ce privește produsele și serviciile din clasele 6, 7, 16, 20, 35, 39
                     și 42 în sensul Aranjamentului de la Nisa privind clasificarea internațională a produselor și serviciilor în vederea înregistrării
                     mărcilor din 15 iunie 1957, astfel cum a fost revizuit și modificat, cu excepția „paletelor metalice de încărcare”, a „cargoboturilor
                     și a paletelor metalice de încărcare pentru ambalare și transport” și a „paletelor metalice de transport” din clasa 6, a „paletelor
                     nemetalice de încărcare”, a „cargoboturilor și a paletelor nemetalice de încărcare pentru ambalare și transport” și a „paletelor
                     nemetalice de transport” din clasa 20, precum și a serviciilor de „închiriere a paletelor de încărcare” din clasa 39.
                  
               
            
         
                  2)
               
               
                  
               
               
                  	Respinge celelalte capete de cerere.
               
            
         
                  3)
               
               
                  
               
               
                  	Fiecare parte suportă propriile cheltuieli de judecată.